‘लाफा’ बी लेभल पुरुष तथा भेट्रान ब्याडमिन्टन प्रतियोगिता शनिबारदेखि
बुटवलमा ‘लाफा’ बी लेभल पुरुष तथा भेट्रान ब्याडमिन्टन प्रतियोगिता शनिबारदेखि सुरु हुने भएको छ । प्रतियोगितामा लुम्बिनी प्रदेशसहित चितवन, मनाङ, स्याङ्जा, बाग्लुङ र दाङका खेलाडीहरूले टिम दर्ता गरेको खेल संयोजक पुरन गाहाले जानकारी दिए । खुल्लामा ३८ र भेट्रानमा २९ टिमले दर्ता गरेका छन् ।
काठमाडौँ — बुटवलमा ‘लाफा’ बी लेभल पुरुष तथा भेट्रान ब्याडमिन्टन प्रतियोगिता शनिबारदेखि सुरु हुने भएको छ । प्रतियोगितामा लुम्बिनी प्रदेशसहित चितवन, मनाङ, स्याङ्जा, बाग्लुङ र दाङका खेलाडीहरूले टिम दर्ता गरेको खेल संयोजक पुरन गाहाले जानकारी दिए । खुल्लामा ३८ र भेट्रानमा २९ टिमले दर्ता गरेका छन् ।प्रतियोगितामा खुलातर्फका विजेताले ३५ हजार नगद, ट्रफी मेडल र प्रमाणपत्र पुरस्कार प्राप्त गर्नेछ । त्यस्तै, उपविजेताले २० हजार तथा तेस्रो हुनेले १० हजार नगद, ट्रफी मेडल र प्रमाणपत्र पुरस्कार प्राप्त गर्नेछन् । उत्कृष्ट खेलाडी, अनुशासित खेलाडी तथा उदीयमान खेलाडीलाइ विशेष पुरस्कारको व्यवस्था गरिएको कार्यक्रम संयोजक तथा समूहका उपाध्यक्ष बबिन थापाले जानकारी दिए ।भेट्रान्सतर्फ भने प्रथम पुरस्कार २५ हजार, दोस्रो पुरस्कार १५ हजार र तृतीय पुरस्कार १० हजार ५ सय ५५ रहेको छ । प्रतियोगितामा सहभागिताका लागि दर्ता शुल्क खुलातर्फ २५ सय र भेट्रान्सतर्फ २ हजार रुपैयाँ राखिएको छ ।लाफा समूह बुटवलले यसअघि माघ तेस्रो साताबाट प्रतियोगित सुरु गर्ने तयारी गरे पनि कोभिड-१९ को तेस्रो भेरिएन्ट ओमिक्रोनको संक्रमण बढेसँगै प्रतियोगिता स्थगित गरिएको थियो ।